
Minden érintett ügyfél


ÉRTESÍTÉS

Ezúton értesítem az érintett Ügyfeleket, hogy a biztonságos és gazdaságos gyógyszer és gyógyászati segédeszköz-ellátás, valamint a gyógyszerforgalmazás általános szabályairól szóló 2006. évi XCVIII. törvény (továbbiakban: Gyftv.) 23. § (6) bekezdése  és 24. § (2) bekezdése, illetve a 32/2004. (IV. 26.) ESzCsM rendelet  (továbbiakban: R.) 10. §, 10/A. § 10/B. § és 10/G. § értelmében az Országos Egészségbiztosítási Pénztár (továbbiakban: OEP) hivatalból eljárást indít a hatóanyag és terápiás fix csoportok újraképzésére és a több hatóanyagot is tartalmazó, fix csoportba nem vonható orális készítmények, valamint a R. 3. számú melléklet  EÜ100 8/h1. és EÜ100 8/h2. indikációs pontja szerinti orális és EÜ90 4/a1., EÜ90 4/a2., EÜ90 4/b1., EÜ90 4/b2., EÜ90 4/c1. indikációs pontja szerinti parenterális készítmények támogatásának felülvizsgálatára a www.oep.hu/gyogyszer oldal Fixesítés aloldalán közzétett termékcsoportok vonatkozásában.

A hivatalból indított eljárás kezdőnapja: 2016. február 1.
Az ügy iktató száma: E024/62-1/2016.
Az eljárás eredményének hatályba lépése 2016. április 1. napja.
Ügyintéző: Németh Gergely

Az iratokba történő betekintésre és a nyilatkozattételre az eljárás folyamán lehetőséget biztosítunk a hivatali munkaidő keretein belül, előzetes időpont-egyeztetést követően az OEP Ártámogatási Főosztályán (cím: 1139 Budapest, Váci út 73/a.).

A R. 10. § (1) bekezdése szerint a hatóanyag alapú és a terápiás fix csoportok képzése a Gyftv. 24. §-ának (2) bekezdésében foglaltak alapján folyamatosan történik. Az OEP az érvényes referencia árakat és készítményeket, valamint az adott fix csoportban szereplő készítmények érvényes árát és támogatását a Gyftv.-ben és e rendeletben foglaltak szerint honlapján közzéteszi.
(1a) Azon fix csoportok esetén, amelyek az első fixesítési eljárást követően legalább 3 alkalommal már kialakításra kerültek, a fix csoportok képzésére a 10/A. § szerint félévente kerül sor.
(2) Az OEP az (1a) bekezdésben foglaltakon túl minden más esetben - a (4)-(6) bekezdésben foglaltak alapján - minden naptári negyedévben kialakítja az adott fix csoportot.

A R. 10/A. § (1) bekezdése szerint az OEP - a (2)-(5) bekezdésben foglaltak alapján - minden naptári félévben újraképzi az adott fixesítés kezdőnapjától számítva legalább egy éve már kialakításra került hatóanyag alapú és terápiás fix csoportokat, és meghatározza az április 1-jétől fél éves időszakban érvényes preferált referencia ársávba tartozó készítmények körét.
 
A R. 10/B. §-a alapján a több hatóanyagot is tartalmazó, fix csoportba vonható orális és inhalációs készítmények támogatását az OEP a 10. § vagy a 10/A. § szerinti eljárás keretében a 14. § (2) bekezdésben lévő szempontok alapján felülvizsgálja. A több hatóanyagot is tartalmazó, fix csoportba nem vonható orális és inhalációs készítmények támogatását az OEP a 10/A. §-ban szereplő eljárással egyidőben félévente a 14. § (2) bekezdés szempontjai alapján felülvizsgálja. Az OEP a több hatóanyagot is tartalmazó orális és inhalációs készítményeknek a 14. § (2) bekezdése szerint megállapított új támogatását a 10. § (4) bekezdése, illetve a 10/A. § (2) bekezdés szerinti közzététellel egyidőben teszi közzé.

A R. 10/G. § (1) bekezdése szerint a 3. számú melléklet EÜ100 8/h1., EÜ100 8/h2., EÜ90 4/a1., EÜ90 4/a2., EÜ90 4/b1., EÜ90 4/b2., EÜ90 4/c1. indikációs pontja szerinti feltételeknek megfelelő parenterális készítmények emelt, indikációhoz kötött támogatását az OEP a 10/A. § szerinti eljárással egyidőben a (2)–(8) bekezdés szempontjai alapján félévente felülvizsgálja.

Jelen értesítéssel felhívjuk az Ügyfeleket, hogy amennyiben a jelenlegi – az OEP Online Webes Licitrendszerén (továbbiakban OWL2) és az OEP honlap http://www.oep.hu/gyogyszer oldalán közzétett - árakhoz képest változtatással kívánnak élni, úgy azt a R. 10. § (4), a 10/A. § (2) és 10/G. § (2) bekezdései alapján 2016. február 22. napjáig van lehetőségük megtenni. A Gyftv. 35. § (5) bekezdése értelmében kizárólag elektronikus ügyintézés keretében, az OWL2 rendszeren keresztül beérkezett ajánlatokat fogadjuk el.

A megtett árajánlatok az árváltoztatásra nyitva álló határidő lejártát követő első munkanapon válnak nyilvánossá. 

Ezt követően az OEP öt munkanapon belül a http://www.oep.hu/gyogyszer oldal fixesítés régiójában  közzéteszi a referencia készítményeket, azok támogatását továbbá a csoportban lévő valamennyi gyógyszer közfinanszírozás alapjául elfogadott árához nyújtott fix összegű támogatásának összegét, valamint a 10/G. § szerint felülvizsgált készítményeknek a felülvizsgálatban megállapított új támogatását és indikációs pontokba történő besorolását.

Felhívjuk figyelmüket arra, hogy a 2016. február 10. 16.30-ig beadott ajánlatok, 2016. március 1-jével lépnek életbe.

Amennyiben az új referencia ár meghatározása alapján valamely, az adott fix csoportba tartozó termék a Gyftv. 31. §-a (1) bekezdés h)-i) pontja alapján kizárásra kerülne, ezen gyógyszerek forgalomba hozatali engedélyének jogosultja, forgalmazója a R. 10. § (5) és 10/A (4) bekezdésében foglaltak szerint 2016. március 10. napjáig további árcsökkentéssel élhet a kizárás elkerülése érdekében azzal, hogy ezen árcsökkentési ajánlat a referencia készítmény státuszát, a referencia árat, illetve a preferált referencia ársávba tartozó készítmények körét, illetve közgyógy jogcímen történő rendelhetőségét nem befolyásolja.

A R. 10/A. § (7) bekezdése szerint a gyógyszer forgalomba hozatali engedélyének jogosultja a preferált referencia ársávba tartozó készítmények körének (1) bekezdés szerinti meghatározásakor az adott gyógyszer vonatkozásában nyilatkozni köteles az OEP felé, hogy a gyógyszerrel való folyamatos betegellátást biztosítja.

A R. 10/G. § (8) bekezdése szerint a gyógyszer forgalomba hozatali engedélyének jogosultja a (2) bekezdés szerinti árváltoztatáskor az adott gyógyszer vonatkozásában nyilatkozni köteles az OEP felé, hogy a gyógyszerrel való folyamatos betegellátást biztosítja.

Budapest, 2016. február 1.

Bidló Judit 
        főosztályvezető
       sk.

A 2016. FEBRUÁR 1-JÉVEL INDULÓ ELJÁRÁS ELJÁRÁSRENDJE

1. A hivatalból indított eljárásra a 2004. évi CXL. törvény illetve a 32/2004. (IV. 26.) ESzCsM rendelet 10. §, 10./A §, 10./B §, és 10./G § irányadó.

A R. 10/A. § (1) bekezdése szerint az OEP - a (2)-(5) bekezdésben foglaltak alapján - minden naptári félévben újraképzi az adott fixesítés kezdőnapjától számítva legalább egy éve már kialakításra került hatóanyag alapú és terápiás fix csoportokat, és meghatározza az április 1-jétől fél éves időszakban érvényes preferált referencia ársávba tartozó készítmények körét.
 
A R. 10/B. §-a alapján a több hatóanyagot is tartalmazó, fix csoportba vonható orális és inhalációs készítmények támogatását az OEP a 10. § vagy a 10/A. § szerinti eljárás keretében a 14. § (2) bekezdésben lévő szempontok alapján felülvizsgálja.
A több hatóanyagot is tartalmazó, fix csoportba nem vonható orális és inhalációs készítmények támogatását az OEP a 10/A. §-ban szereplő eljárással egyidőben a 14. § (2) bekezdés szempontjai alapján felülvizsgálja.
Az OEP a több hatóanyagot is tartalmazó orális és inhalációs készítményeknek a 14. § (2) bekezdése szerint megállapított új támogatását a 10. § (4) bekezdése, illetve a 10/A. § (3) bekezdés szerinti közzététellel egyidőben teszi közzé.

A R. 10/G. § (1) bekezdés alapján a R. 3. számú melléklet EÜ100 8/h1., EÜ100 8/h2.,  EÜ90 4/a1., EÜ90 4/a2., EÜ90 4/b1., EÜ90 4/b2., EÜ90 4/c1. indikációs pontja szerinti feltételeknek megfelelő parenterális készítmények emelt, indikációhoz kötött támogatását az OEP a 10/A. § szerinti eljárással egyidőben a (2)–(8) bekezdés szempontjai alapján félévente felülvizsgálja.
(2) Az (1) bekezdésben foglalt felülvizsgálati eljárás keretében az OEP február 1-jén és február 1-jén értesíti az eljárásban érintett termékek forgalomba hozatali engedélyének jogosultját, forgalmazóját, hogy hivatalból eljárást indított, tájékoztatást ad a (3) bekezdés szerint kialakított csoportokról, és felhívja az ügyfeleket, hogy amennyiben árváltoztatással kívánnak élni, úgy azt február és február 24. napjáig van lehetőségük az OEP honlapján működtetett nyilvántartásba felvezetni. A megtett árajánlatok az árváltoztatásra nyitva álló határidő lejártát követő első munkanapon válnak nyilvánossá. Ezt követően az OEP öt munkanapon belül a honlapján közzéteszi a felülvizsgált készítményeknek a felülvizsgálatban megállapított új támogatását és az (1) bekezdés szerinti indikációs pontokba történő besorolását.
(3) Az (1) bekezdés szerinti felülvizsgálatban azonos csoportba kerülnek azok a készítmények, amelyek a finanszírozott indikációs körben orvosszakmai szempontok alapján – az OGYTT véleményének figyelembe vételével – egyaránt választhatóak a korábban kezelésben nem részesülő beteg részére. A csoportképzés során az OEP meghatározza indikációs pontonként és készítményenként a támogatás alapjául szolgáló terápiás egységet, és azt, hogy az adott készítmény hány napra elegendő terápiás egységet tartalmaz. Ezek alapján kerül meghatározásra a készítmény közfinanszírozás alapjául elfogadott bruttó fogyasztói árából számított napi terápiás költség. Ennek során figyelembe kell venni a gyógyszer alkalmazási előírását és a DDD-t.
(4) Az EÜ100 8/h1., EÜ100 8/h2., EÜ90 4/a1., EÜ90 4/b1. és EÜ90 4/c1. indikációs ponton támogatott készítményeknek a (3) bekezdés szerint meghatározott egy terápiás egységre eső támogatása nem haladhatja meg az adott indikációs pontra besorolt, legalacsonyabb napi terápiás költségű készítmény egy terápiás egységre eső támogatását.
(5) Az OEP a készítmények (1) bekezdés szerinti EÜ90 4/a2. és EÜ90 4/b2. indikációs pontba történő besorolását terápiás költség és forgalmi részesedés alapján végzi.
(6) Az OEP az EÜ90 4/a1. indikációs ponton támogatott, a (3) bekezdés szerint kialakított csoportból április 1-jétől és az EÜ90 4/a2. és EÜ100 8/h2. indikációs pont alá is
a) besorol két különböző márkanevű legalacsonyabb napi terápiás költségű készítményt, amelyek közül legalább az egyiknek a (3) bekezdés szerint kialakított csoporton belüli forgalmi részesedése DOT tekintetében az eljárás kezdőnapját megelőző 4 hónap átlagában – ide nem értve az eljárás kezdőnapját közvetlenül megelőző hónapot – az 5%-ot elérte, valamint
b) besorolja azokat a készítményeket, amelyeknek a napi terápiás költsége az a) pont szerinti készítményekkel azonos vagy annál alacsonyabb.
(7) Az OEP az EÜ90 4/b1. indikációs ponton támogatott, a (3) bekezdés szerint kialakított csoportból április 1-jétől az EÜ90 4/b2. indikációs pont alá is
a) besorol két különböző márkanevű legalacsonyabb napi terápiás költségű készítményt, amelyek közül legalább az egyiknek a (3) bekezdés szerint kialakított csoporton belüli forgalmi részesedése DOT tekintetében az eljárás kezdőnapját megelőző 4 hónap átlagában – ide nem értve az eljárás kezdőnapját közvetlenül megelőző hónapot – az 5%-ot elérte, valamint
b) besorolja azokat a készítményeket, amelyeknek a terápiás költsége az a) pont szerinti készítményekkel azonos vagy annál alacsonyabb.
(7a) Az OEP a 2. számú melléklet EÜ100 8/h1. indikációs pontja alapján támogatott, a (3) bekezdés szerint kialakított csoportból április 1-jétől és október 1-jétől a 2. számú melléklet EÜ100 8/h2. indikációs pont alá is
a) besorolja a két legalacsonyabb napi terápiás költségű, különböző márkanevű készítményt, amelyek közül legalább az egyiknek a (3) bekezdés szerint kialakított csoporton belüli forgalmi részesedése DOT tekintetében az eljárás kezdőnapját megelőző 4 hónap átlagában − ide nem értve az eljárás kezdőnapját közvetlenül megelőző hónapot − az 5%-ot elérte, valamint
b) besorolja azokat a készítményeket, amelyeknek a napi terápiás költsége az a) pont szerinti készítményekkel azonos vagy annál alacsonyabb.

(8) A gyógyszer forgalomba hozatali engedélyének jogosultja a (2) bekezdés szerinti árváltoztatáskor az adott gyógyszer vonatkozásában nyilatkozni köteles az OEP felé, hogy a gyógyszerrel való folyamatos betegellátást biztosítja.

2. Az OEP a http://www.oep.hu/felso_menu/szakmai_oldalak/gyogyszer_segedeszkoz_gyogyfurdo_tamogatas/egeszsegugyi_vallalkozasoknak/gyartok_forgalomba_hozok/Fixesites.html oldalán közzéteszi a 2016. február 1-jén hivatalból indított eljárásban érintett gyógyszerek csoportjait.

3. Amennyiben az OEP Online Webes Licitrendszerén (továbbiakban OWL2) és az OEP honlap http://www.oep.hu/gyogyszer oldalán közzétett árakhoz képest árváltoztatással kívánnak élni, úgy azt 2016. február 22. napjáig van lehetőségük megtenni.

Az árajánlatokat kizárólag az OWL2 rendszeren keresztül elektronikusan lehet benyújtani. Kérjük Önöket, hogy a rendszer használatához szükséges technikai feltételek meglétét még jóval a határidő lejárta előtt ellenőrizzék, mivel az ajánlatokat más úton nem áll módjukban megtenni.

A megtett árajánlatok az árváltoztatásra nyitva álló határidő lejártát követő első munkanapon válnak nyilvánossá. A 2016. február 10. 16.30-ig beadott árcsökkentések 2016. március 1-jével lépnek életbe.

A forgalomba hozatali engedélyek jogosultjai annak tudatában teszik árcsökkentési ajánlatukat, hogy a hatására kialakuló piaci viszonyok mellett a folyamatos betegellátást biztosítani képesek, illetve a Gyftv. 21. §-a alapján ellenkező esetben a felmerült többletköltségekkel kapcsolatban térítési kötelezettségük van.

A gyógyszer forgalomba hozatali engedélyének jogosultja a preferált referencia ársávba tartozó készítmények körének meghatározásakor az adott gyógyszer vonatkozásában nyilatkozni köteles az OEP felé, hogy a gyógyszerrel való folyamatos betegellátást biztosítja.

4. Az OEP legkésőbb 2016. március 1-jén honlapján közzéteszi a 2016. április 1-jétől érvényes referenciaárakat és támogatásokat, valamint a Gyftv. 31. § h) és i) pontja szerint delistázandó termékek listáját, továbbá a 10/G. § szerint felülvizsgált készítményeknek a felülvizsgálatban megállapított új támogatását és indikációs pontokba történő besorolását.

5. A fixesítés alapjául 2015. július, augusztus, szeptember, október, november és december hónapjainak forgalmi adatai szolgálnak.

6. A hatóanyag alapú fix csoport megképezhető minden olyan esetben, amikor
a) a csoportban legalább két egyenértékű készítmény van, és
b) a referenciakészítményi státuszt megszerző gyógyszer nem a legmagasabb NTK-jú termék, és
c) az utolsó alkalommal meghatározott referencia ár közzétételét megelőző hat hónapot vizsgálva az adott csoport - ideértve a csoportba tartozó, de az időszak alatt támogatásból kizárt, illetve a nyilvántartásból törölt gyógyszerek forgalmát is - féléves
ca) összforgalmi részesedése minden támogatási jogcímet figyelembe véve a 250 000 DOT-ot, vagy
cb) támogatás kiáramlása minden támogatási jogcímet figyelembe véve a 100 millió forintot meghaladja.
d) a referencia termék forgalmazója nem egyezik meg a legmagasabb NTK-jú készítmény forgalmazójával (amennyiben a csoportban kevesebb, mint 3 forgalmazó szerepel)

Ezeknek a csoportoknak a tagjai, amennyiben terápiás fixcsoportba nem sorolódnak be, a fixesítés életbe lépésével az irányadó nominális támogatást kapják.

7. A kizárás elkerülése érdekében tehető árcsökkentésre a R. 10. § (5) és a 10/A § (4) bekezdésében foglaltak szerint van lehetőség 2016. március 10. napjáig. Ezen árcsökkentési ajánlatok a referencia készítmény státuszát, a referencia árat, illetve a preferált referencia ársávba tartozó készítmények körét nem befolyásolja. A delistázásra került termékek támogatása 2016. július 1-jével megszűnik.

